**Latviešu mūzikas festivāls “Latvijas rudens” 2020**

**09.10. – 30.10.**

**Debesspulkstenis**

**30.10.2020.**

Aigars Raumanis (saksofons)

Aigars Reinis (ērģeles)

Ernests Mediņš (sitaminstrumenti)

**KONCERTA PROGRAMMA:**

**Alfrēds Kalniņš** (1879–1951)

Prelūdija/ Prelude (1941)

**Platons Buravickis** (1989)

Debespulkstenis/ The Timepiece of the Sky (2019)

*Debesis ir pirmais laika orientieris cilvēces vēsturē, tik dabisks un tik asinhrons, tik spožs un tik poliritmisks. Domājot par Dievu, mēs skatāmies uz debesīm; sapņojot, mēs arī skatāmies uz debesīm, jo debesīs ir Dieva mājas, cilvēces visspožākais sapnis arī dzīvo debesīs.*

*Pa naktīm debesīs var saklausīt mūžīgas visuma skaņas, pa dienām – mākoņu deju saules pavadījumā, ja skatāmies lielākos mērogos – debesu deja ir regulāra, mazākos – ļoti sarežģīta un neparedzama, bet visu laiku spoža, līdz ar to skaļa.*

/Platons Buravickis par darbu Debespulsktenis/

**Pēteris Plakidis** (1947–2017)

2 Skices/ 2 Sketches (Aigara Raumaņa pārlikums saksofonam solo/ Arr. for Saxophone by A. Raumanis)

**Alfrēds Kalniņš** (1879–1951)

Klostera idille/ Idyll of Monastery (1928)

**Atis Stepiņš** (1958–2013)

Atspulgi/ Reflections (1999)

Ērģelnieka un komponista Ata Stepiņa skaņdarbs *Atspulgi* radies 1999. gadā. Tas ir neliels cikls (*Andantino–Lento–Vivace*) īpatnam instrumentu sastāvam - saksofonam, sitaminstrumentiem (t.sk. marimbai, zvaniņiem) un ērģelēm. Skaņdarbs veidots kā trīs improvizācijas – autora pārdomas, apceres, fantāzijas - par Alfrēda Kalniņa tēmām un saglabā Alfr. Kalniņa mūzikai tik raksturīgo latvisko kolorītu.

*Trīs improvizācijas* Atspulgi *ir mans cieņas apliecinājums Alfrēda Kalniņa kompozīcijas veidam.*

*Skaņdarbos (sevišķi otrajā un trešajā) par pamatu ņemta gan melodija, gan faktūra. To esmu attīstījis atbilstoši savai uztverei.*

*1.improvizācijas pamatā ir* Elēģija *vijolei. Sākuma tēma apvīta ar marimbas piebalsi. Nedaudz citā tvērumā to turpinājumā sniedz saksofons. Skaņdarba attīstību veido saruna starp soloinstrumentiem.*

*2.improvizācija ir par klavierdarbu* Naktī. *Naksnīgo noskaņu veido zvaniņu tembrs. Harmoniskā attīstība caur dažādām tonalitātēm un to apvienojums beigās atspoguļo pastaigu pa sapņu dārziem.*

*3.improvizācija par solo dziesmu* Dzimtenē *ir viegla tokāta, kuras vidusdaļā ir nedaudz "greiza" harmoniskā secība, uz kuras brīvi improvizē visi ansambļa dalībnieki. Reprīzei seko viegla izskaņa.*

A. Stepiņš

**Niks Gothams** (1959–2013)

Ugunspēles/ Playing with Fire (2000)

**Edgars Cīrulis**

Jaundarbs (2020) Pirmatskaņojums/ Premiere

**Uģis Prauliņš** (1958)

Fantasia Rustica (2008)

*Fantāzijā ieskanas ainas no aizvadītajām vasarām Umurgā pie vecmāmiņas un krustmātes - mājiņā iepretim Umurgas baznīcai. Baznīcas gailis ir viens no pirmajiem bērnības iespaidiem. Ieskanas arī agrās jaunības gadu romantika un 70-to gadu motoriska ekspresija. 70-to gadu vidū esmu pieskāries baznīcas ērģelēm, bet pēc 33 gadiem notiek saviļņojoša atgriešanās. Izskaņā - prieks un gaviles par atjaunotni, par paaudžu atdzimšanu un Latvijas atkopšanos.* U. Prauliņš